**ТЕСТ 9 – ЗАВИСНЕ РЕЧЕНИЦЕ**

Повезано са 116. часом

1. \*[[1]](#footnote-1)**Међу понуђеним реченицама пронађи временску и заокружи слово испред ње**.

а) Петар се јавља чим стигне с посла.

б) Јави ми се нешто касније.

в) Сви су код мене долазили средом и петком.

1. \***Зокружи слово испред реченице с месним значењем**.

а) Доћи ћу сутра у пола пет у центар града.

б) Срешћемо се где се купују кокице.

в) Милош Обилић је погинуо на Косову пољу.

1. \***Пронађи изричну реченицу и заокружи слово испред ње**.

а) Изричем ти казну од седам година затвора.

б) Одавно је мој деда престао да се бави ловом и риболовом.

в) Прича се да је неки чобан поседовао немушти језик.

1. **\*\*Одреди врсту подвучених реченица из одломка**.

Ни жена Маринка магазаџије не хтеде сести у кола, већ пође са својим маленим друштвом пешице, окрећући час по леђа онима с којима је говорила; и то не из непристојности, већ просто због тепелука, који тако безазлено блисташе као да је Зајечар процватио, а кроз Књажевац протекла река од млека.

а) окрећући час по леђа онима с којима је говорила \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) који тако безазлено блисташе као да је Зајечар процватио \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. \*\***Одреди врсту подвучене реченице из одломка**.

Старцу се то нешто грдно ражали и љуто га заболи, и, да је имао суза, грко би и болно проплакао.

Врста зависне реченице: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. \*\***Одреди врсту подвучене реченице из одломка**.

Кад бише насред чаршије, снијег поче пропадати. Љуто и као на силу одваљиваше се лепирица за лепирицом, испрва тешко, као да се мучи и натеже, па онда лакше, учестаније и гушће.

а) Кад бише насред чаршије

б) као да се мучи и натеже

1. \*\*\***Одреди врсте зависних реченица у датим сложеним реченицама**.

а) Желео је да нам честита Дан школе. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) Дошао је тренутак када морамо да победимо. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

в) Испит је био тежи него што смо очекивали. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. \*\*\***Одреди врсту зависне реченице у сложеној**.

а) Тек што је ручао, неко га је позвао. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) Иди куда те ноге носе. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

в) Прославили смо зато што смо победили. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

г) Пошто нисте испунили обећање, нећу доћи на утакмицу. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. \*\*\***Одреди врсту зависне реченице у сложеној**.

а) Милан је тако харизматичан да га сви обожавају. \_\_\_\_\_\_\_\_\_\_\_\_\_\_\_\_\_\_\_\_\_\_

б) Мада сам добро припремила испит, нисам положила. \_\_\_\_\_\_\_\_\_\_\_\_\_\_\_\_\_\_\_\_\_\_

в) Будеш ли пажљив на часовима, поправићеш успех. \_\_\_\_\_\_\_\_\_\_\_\_\_\_\_\_\_\_\_\_\_\_

г) Прошло је много времена од кад смо се последњи пут срели. \_\_\_\_\_\_\_\_\_\_\_\_\_\_\_\_\_\_\_\_\_\_

1. \*\*\***Одреди врсту реченице**.

а) На време је завршио све задатке, што се и очекивало. \_\_\_\_\_\_\_\_\_\_\_\_\_\_\_\_\_\_

б) Можда смо могли да одемо у посету, да смо се раније договорили. \_\_\_\_\_\_\_\_\_\_\_\_\_\_\_\_\_

в) Осећао је да не може даље. \_\_\_\_\_\_\_\_\_\_\_\_\_\_\_\_\_

г) Киша је толико дуго падала да се није могло ићи по блату. \_\_\_\_\_\_\_\_\_\_\_\_\_\_\_\_\_

ТАЧНИ ОДГОВОРИ

1. а)

2. б)

3. в)

4. а) поредбена (начинска), б) односна

5. условна

6. а) временска, б) поредбена (начинска

7. а) изрична, б) односна, в) поредбена

8. а) временска, б) месна, в) узрочна, г) узрочна

9. а) последична, б) допусна, в) условна, г) временска

10. а) односна, б) условна, в) изрична, г) последична

1. Једна звездица означава лакши ниво задатка, две звездице средњи, а три звездице тежи. [↑](#footnote-ref-1)